Piska banowŏ nr 142 Katowice Ligota – Tychy – jednotorowa, zelektryfikowana w 1961 roku, drugorzędna lynijŏ banowŏ łōncząca sztelã Katowice Ligota ze sztelōm Tychy. Historyjŏ. W 1868 roku sztartniynto było lynijõ banowõ z Tarnowskich Gōr do Pszczyny bez Bytōm, Szopienice, Ligotę, Murcki, Kostuchnę, Tychy. W czasie budowy nasypu banowego na terynie dzisiyjszyj Dąbrowy natrafiono na smyntŏrz wojŏkōw *saskich z 1734 roku, co kōnski *wywożono karami na berg koło kapliczki. 4 marca 1961 roku lynijŏ banowŏ ôstała *zelektryfikowana. We wrześniu 1994 roku zastawiōno było dlŏ przewozōw ôsobowych ôdcinek Katowice Ligota – Ochojec – Murcki – Kostuchna – Tychy. W lutym 2018 roku PKP PLK podpisały ugŏdã na rewitalizacyjõ lynije. 5 stycznia 2023 roku roznajmiōno było aukcyjŏ na ôbrobiynie dokumyntacyje technicznyj społym z autōrskim dozorym majōncym na cylu utworzynie ruchu aglomeracyjnego w rōmach projektu "Narychtowanie alternatywnego połōnczyniŏ aglomeracyjnego Tychy – Katowice Murcki – Katowice Ligota lynijōm banowõ nr 142". Projekt zakłŏdŏ reaktywacyjõ sztele i przistōnkōw Katowice Ochojec, Katowice Murcki, Katowice Kostuchna jak tyż budowã nowego przistōnku Katowice Podlesie Saska, kerych realizacyjŏ je zarachowanŏ w Regyrōnkowym programie budowy abo modernizacyje przistōnkōw banowych na lata 2021–2025. Zakłŏdany termin robōt do budowy przistōnkōw je zarachowany do sztwŏrtego sztwierćroku 2023 roku.